section_heading: Novije vrijeme
paragraph_text: Početkom 1990-ih godina, za vrijeme stvaranja suvremene hrvatske države, na području Kninske krajine izbila je pobuna lokalnog srpskog stanovništva. Pobunu je zapravo započeo Beograd, koji je velike dijelove hrvatskog teritorija htio pripojiti Srbiji. Srpski pobunjenici čak su zlorabili naziv Kninska krajina, koristeći ga u nazivu jedne od njihovih paratvorevina. Također su krivotvorene povijesne činjenice, čime su Srbi povijest htjeli okrenuti u svoju korist. Nakon nekoliko godina okupacije Kninske krajine, ona je u kolovozu 1995. oslobođena operacijom Oluja, nakon čega je ponovno uključena u ustavno-pravni poredak slobodne Republike Hrvatske.